Η οικοφεμινιστική ηθική της φροντίδας και η ανάπτυξη ενσυναίσθησης προς τα ζώα: Διερευνώντας την ενσυναίσθηση νηπιαγωγών προς τα ζώα και τον τρόπο με τον οποίο προσεγγίζουν τα ζώα στο νηπιαγωγείο
Creators: name: Κουκουβέτσιου, Ολυμπία Ιωάννη
Publisher: name: Aristotle University of Thessaloniki
Year: 2022
Subjects: Ζώα
Ενσυναίσθηση
Προσχολική εκπαίδευση
Animals
Empathy
Early childhood education

description: Βασική προϋπόθεση για την καλλιέργεια μιας ηθικής η οποία βασίζεται στη συμπονετική σύνδεση με τα ζώα είναι η ανάπτυξη της ενσυναίσθησης. Η καλλιέργεια της ενσυναίσθησης προς τα ζώα κατά την πρώτη παιδική ηλικία μπορεί να βοηθήσει τα παιδιά να δημιουργήσουν ισχυρούς συναισθηματικούς δεσμούς με τα μη ανθρώπινα όντα και να αναπτύξουν μια σχέση αγάπης, φροντίδας και σεβασμού προς αυτά. Η παρούσα έρευνα επιδίωξε να διερευνήσει την ενσυναίσθηση νηπιαγωγών προς τα ζώα και τον τρόπο με τον οποίο προσεγγίζουν τα ζώα στο νηπιαγωγείο. Στην έρευνα συμμετείχαν 15 εν ενεργεία νηπιαγωγοί στην Ελλάδα. Για τη συλλογή δεδομένων χρησιμοποιήθηκαν ημι-δομημένες συνεντεύξεις, οι οποίες πραγματοποιήθηκαν διαδικτυακά και τα δεδομένα που συλλέχθηκαν αναλύθηκαν με ποιοτική θεματική ανάλυση περιεχομένου. Τα αποτελέσματα έδειξαν πως οι νηπιαγωγοί είναι γενικότερα ευαισθητοποιημένες ως προς ζητήματα που αφορούν στα ζώα και στην ευημερία τους και εμφανίζουν ιδιαίτερη ενσυναίσθηση προς αυτά. Παρόλα αυτά η ενσυναισθητική στάση για τις περισσότερες δε μετασχηματίζεται σε συμπεριφορά φροντίδας. Παράλληλα παρατηρήθηκε ότι οι περισσότερες διατηρούν μια φυσική και συναισθηματική απόσταση γενικότερα από τα ζώα. Οι πιο σημαντικές εμπειρίες που έχουν λειτουργήσει διαμορφωτικά για τη σχέση τους με τα ζώα και την ενσυναίσθησή τους προς αυτά, είναι η επαφή τους με τα ζώα κατά την παιδική τους ηλικία, ο συναισθηματικός δεσμός με ζώο συντροφιάς, καθώς και αρνητικές εμπειρίες. Όσον αφορά στον τρόπο που προσεγγίζουν τα ζώα στο νηπιαγωγείο, τα θέματα που επιλέγουν να δουλέψουν στην τάξη εμπίπτουν σε δύο ευρύτερες θεματικές κατηγορίες. Η πρώτη αφορά αποκλειστικά στα ζώα, ενώ η δεύτερη σχετίζεται με την ανθρώπινη θεώρηση των ζώων και την ανθρώπινη δραστηριότητα και συμπεριφορά. Σχεδόν όλες οι νηπιαγωγοί εστιάζουν στην καλλιέργεια της ενσυναίσθησης των παιδιών για τα ζώα. Αν και οι περισσότερες πιστεύουν πως μπορούν να υποστηρίξουν αποτελεσματικά την καλλιέργεια της ενσυναίσθησης των παιδιών προς τα ζώα, σχεδόν όλες οι νηπιαγωγοί επιθυμούν να βελτιωθούν, κυρίως μέσα από κάποιου είδους επιμόρφωση.
description: The development of empathy is a basic prerequisite for the cultivation of an ethic based on compassionate connection with animals. Cultivating empathy towards animals during early childhood can help children create strong emotional bonds with non-human beings and develop a relationship of love, care and respect for them. This research has sought to explore kindergarten teachers' empathy towards animals and how they approach animals in kindergarten. The survey involved 15 active kindergarten teachers in Greece. Semi-structured interviews were used to collect data. The interviews were conducted online and the data collected were analyzed with qualitative thematic content analysis. The results showed that kindergarten teachers are generally sensitive to animal welfare issues and have empathy for animals. However, for the majority of them, empathy is not translated into caring behaviour. At the same time, it was observed that most of them maintain a physical and emotional distance from animals in general. The most important formative experiences for their relationship with animals and their empathy towards them, are their contact with animals during their childhood, the emotional bond with a companion animal, as well as negative experiences. In terms of how they approach animals in kindergarten, the topics they choose to work with fall into two broad thematic categories. The first concerns exclusively animals, while the second refers to human perceptions of animals as well as human activity and behaviour. Almost all kindergarten teachers focus on cultivating children's empathy for animals. Although most of them believe that they can effectively support the cultivation of children's empathy towards animals, almost all kindergarten teachers want to improve, primarily through training.